stanford-oval/wikipedia huggingface dataset:
Moottoripyöräilyn Grand Prix -kausi 1990
MM-pisteet > 250cc

| Sija | Ajaja | Pyörä | Pisteet |
| --- | --- | --- | --- |
| 1 |  John Kocinski | Yamaha | 223 |
| 2 |  Carlos Cardús | Honda | 208 |
| 3 |  Luca Cadalora | Yamaha | 184 |
| 4 |  Helmut Bradl | HB-Honda | 150 |
| 5 |  Wilco Zeelenberg | Honda | 127 |
| 6 |  Martin Wimmer | Aprilia | 118 |
| 7 |  Masahiro Shimizu | Honda | 100 |
| 8 |  Jochen Schmid | Honda | 92 |
| 9 |  Jacques Cornu | Honda | 86 |
| 10 |  Dominique Sarron | Honda | 78 |
MM-pisteet > 125cc

| Sija | Ajaja | Pyörä | Pisteet |
| --- | --- | --- | --- |
| 1 |  Loris Capirossi | Honda | 182 |
| 2 |  Hans Spaan | Honda | 173 |
| 3 |  Stefan Prein | Honda | 169 |
| 4 |  Doriano Romboni | Honda | 130 |
| 5 |  Dirk Raudies | Honda | 113 |
| 6 |  Jorge Martínez | Derbi | 105 |
| 7 |  Fausto Gresini | Honda | 102 |
| 8 |  Bruno Casanova | Honda | 97 |
| 9 |  Alessandro Gramigni | Aprilia | 84 |
| 10 |  Heinz Lüthi | Honda | 78 |
Gasa

Gasa  Bhutanin kartalla.
Gasa on yksi Bhutanin 20 piirikunnasta (dzongkhag). Se sijaitsee maan pohjoisosassa.
Gasan piirikunnan pinta-ala on 4 185 neliökilometriä, ja pääkaupunki Gasa. Sen asukasluku vuoden 2017 väestönlaskennan mukaan on 3 952. Se on Bhutanin piirikunnista pinta-alaltaan suurin ja väkiluvultaan pienin.
Koko Gasan piirikunta kuuluu Jigme Dorjin kansallispuistoon. Alueella on kuumia lähteitä. Sen eläimistöön kuuluvat lumileopardi ja tiikeri. Piirikunnan harvoista asukkaista useimmat elävät puolipaimentolaisina, paimentaen jakkeja ja keräten lääkeyrttejä. Niiden lisäksi he saavat toimeentuloa omavaraisviljelystä ja metsätöistä.
Gasassa sijaitseva Damjin kylä on 2–3 tunnin ajomatkan päässä Punakhasta, mutta pääkaupunki Gasaan on sieltä vielä 4–6 tunnin kävelymatka. Gasan linnavuori eli dzong on rakennettu vuonna 1646.
Frederick Lugard

| Frederick John Dealtry Lugard |
| --- | --- |

Henkilötiedot
Syntynyt: 22. tammikuuta 1858 Fort St. George, Madras, Brittiläinen Intia
Kuollut: 11. huhtikuuta 1945 (87 vuotta) Abinger, Surrey, Englanti
Arvonimi: The Right Honourable
Frederick John Dealtry Lugard (22. tammikuuta 1858 Fort St. George, Madras, Brittiläinen Intia – 30. marraskuuta 1945 Abinger, Surrey, Englanti) oli brittiläinen upseeri, siirtomaahallinnon virkamies ja Afrikan tutkimusmatkailija.
Lugard oli merkittävä hahmo Nigerian valtion synnyssä. Hänen hallintokaudellaan Pohjois-Nigerian protektoraatti ja Etelä-Nigerian protektoraatti yhdistettiin Nigerian siirtomaaksi ja protektoraatiksi. Lugardin tuleva vaimo Flora Shaw (Lady Lugard) keksi nimen Nigeria The Timesin artikkelissa vuonna 1897.
Aiheesta muualla

Wikimedia Commonsissa on kuvia tai muita tiedostoja aiheesta .
Modaalinen realismi

Modaalinen realismi on ontologinen näkemys, jonka mukaan mahdolliset maailmat ovat yhtä todellisia kuin aktuaalinen maailma. Se perustuu ennen kaikkea seuraaviin ajatuksiin: mahdolliset maailmat ovat olemassa, ne eivät ole lajiltaan erilaisia kuin aktuaalinen maailma, niitä ei voida palauttaa muihin entiteetteihin, ja termi ”aktuaalinen” on aktuaalisten maailmojen tapauksessa indeksikaalinen.
Modaalista realismia on kannattanut ennen kaikkea David Kellogg Lewis, joka teoksessaan Plurality of Worlds, 1986, on postuloinut multiversumin olemassaolon yksinomaan filosofisista syistä.
Termi mahdolliset maailmat

Mahdollisten maailmojen nimi johtaa Leibnizin teoriaan mahdollisista maailmoista.
Aktuaalista maailmaa pidetään ainoastaan yhtenä äärettömästä joukosta loogisesti mahdollisia maailmoja, jotkut "lähempänä" aktuaalista maailmaa ja jotkut kaukaisempia. 
Propositio on välttämätön, jos se on tosi kaikissa mahdollisissa maailmoissa ja mahdollinen, jos se on tosi vähintään yhdessä maailmassa.
Mahdollisten maailmojen luonne

David Lewisin modaalisen realismin keskiössä ovat seuraavat mahdollisia maailmoja koskevat käsitykset:
Mahdolliset maailmat ovat olemassa — ne ovat yhtä todellisia kuin oma, aktuaalinen maailmamme.
Mahdolliset maailmat ovat samanlaisia maailmoja kuin aktuaalinen maailmamme — ne eroavat aktuaalisesta maailmasta sisällöltään, eivät lajiltaan.
Mahdollisia maailmoja ei voida redusoida eli palauttaa mihinkään perustavampaan — ne ovat omia redusoimattomissa olevia entiteettejään.
”Aktuaalinen” on indeksikaalinen termi. Kun erotamme oman maailmamme muista sanomalla, että se on ainoa aktuaalinen maailma, tarkoitamme pelkästään sitä, että se on oma maailmamme — maailma jossa itse asumme.
Mahdollisten maailmojen osien välillä on aika-avaruudellisia suhteita, mutta eri maailmat ovat aika-avaruudellisesti eristettyjä toisistaan.
Mahdolliset maailmat ovat kausaalisesti eristettyjä toisistaan.
Mahdollisia maailmoja pidetään usein todellisina mutta abstrakteina mahdollisuuksina, mutta joskus pelkkinä metaforina. Lewis itse sanoi ottavansa modaalisen realismin vakavasti ja jopa kirjaimellisesti. Hänen mukaansa mahdollisia maailmoja vastaan voidaan suunnata vain samoja argumentteja, jotka käyvät yhtä lailla joukkoja vastaan. Tästä huolimatta filosofit eivät kyseenalaista joukko-oppia.
Kritiikki

Vaikka modaalinen realismi voi vaikuttaa tuhlailevalta modaalisuutta koskevalta teorialta, teoria on osoittautunut kestäväksi ja vastustanut kumoamisyrityksiä. Monet vastaväitteet ovat itse asiassa muunnelmia niistä mahdollisista vastaväitteistä, joita Lewis on jo itse pohtinut teoksessaan On the Plurality of Worlds. Toisaalta vastaväitteet voidaan usein kääntää yhtä lailla kaikkia muita mahdollisten maailmojen ontologiaa koskevia teorioita vastaan.
Kritiikki > Epäintuitiivisuus

Joidenkin mukaan modaalinen realismi ei ole yhdenmukainen sen kanssa, miten käsitämme todellisuuden intuitiivisesti arkijärjellämme. Lewis hyväksyy arkijärjen suurilta osin, mutta ei kaikilta osiltaan — muutoin hänen mukaansa filosofialle ei olisi lainkaan sijaa. Hänen mukaansa teorian vaihtoehdot rikkovat yhtä lailla modaalisia väittämiä koskevia intuitioitamme.
Kritiikki > Ontologian paisuttaminen

Joidenkin mukaan modaalinen realismi olettaa liikaa entiteettejä verrattuna muihin teorioihin. Tämän vuoksi se on haavoittuvainen Occamin partaveitselle, jota soveltaen meidän tulisi muutoin tasaväkisistä teorioista suosia niitä teorioita, jotka olettavat pienimmän määrän erilaisia entiteettejä. Lewisin mukaan modaalinen realismi olettaa vähemmän eri luokkaa olevia entiteettejä kuin muut mahdollisia maailmoja koskevat teoriat, joissa on todellisen, ”konkreettisen” maailman lisäksi useita kokonaan toista luokkaa olevia eri tavoin abstrakteja maailmoja.
Muunnelma argumentista on, että modaalinen realismi sallii liikaa maailmoja, jopa enemmän kuin on matemaattisesti koherenttia. Lewis on myöntänyt, että tähän on vaikea vastata. Daniel Nolan on esittänyt erään vastauksen, mutta se ei ole estänyt uusia tähän sarjaan kuuluvia vastaväitteitä ilmaantumasta.
Kritiikki > Toisistaan erillisten kaikkeuksien mahdottomuus

Jotkut ovat katsoneet, ettei modaalinen realismi mahdollista sellaisia maailmoja, joissa olisi aika-avaruudellisesti toisistaan erillisiä kaikkeuksia (engl. island universes), koska Lewisin teorian mukaan maailmat itse ovat toisistaan aika-avaruudellisesti erillisiä. Eräs Lewisin vastaus on, että maailmojen erottamiseksi toisistaan saattaa olla olemassa jokin muu tapa kuin aika-avaruudellinen erottaminen.
Kritiikki > Looginen vastaan fysikaalinen todellisuus

Eräs vastaväite koskee sitä, että modaalinen reaalisuus puhuu enemmän loogisesta (tai matemaattisesta) todellisuudesta kuin fysikaalisesta todellisuudesta. Looginen olemassaolo tarkoittaa vain loogista ristiriidattomuutta.
Kirjallisuutta

Armstrong, David: A Combinatorial Theory of Possibility.  Cambridge University Press, 1989.
Barrow, John D.: The Constants of Nature.  Vintage, 2002.
Lewis, David: Counterfactuals.  Blackwell & Harvard U.P., 1973.
Lewis, David: Convention: A Philosophical Study.  Harvard University Press, 1969.
Lewis, David: On the Plurality of Worlds.  Blackwell, 1986.
McGinn, Colin: "Modal Reality", teoksessa Healey, R. (toim.): Reduction, Time, and Reality.  Cambridge University Press, 1981.
Woolsey, Damon: A Fundamental Theory of Genuine Modal Realism (Arkistoitu – Internet Archive), 2005.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Modal realism
Käännös suomeksi
Gaetano Starrabba

| Gaetano Starrabba |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1961
Talli(t):  Lotus (yksityisesti)
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1961
Viimeinen kilpailu:  Italian Grand Prix 1961
Gaetano Starrabba (s. 3. joulukuuta 1932) on italialainen entinen kilpa-autoilija. Hän osallistui yhteen Formula 1:n MM-sarjan osakilpailuun, mutta ei kerännyt yhtään MM-pistettä. Starrabba keskeytti kyseisen kilpailun. Lisäksi hän ajoi maailmanmestaruussarjan ulkopuolisissa kilpailuissa.
Formula 1:n MM-kilpailujen tulokset

| Vuosi | Talli | Auto | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |

| 1961 | Prince Gaetano Starrabba | Lotus 18 | MON  | DUT  | BEL  | FRA  | GBR  | GER  | ITA Kesk. | USA  | - | 0 |
Miranda Hart

| Miranda Hart |
| --- | --- |
 Miranda Hart vuonna 2007
Henkilötiedot
Koko nimi:  Miranda Katharine Hart Dyke
Syntynyt: 14. joulukuuta 1972 (ikä 51) Torquay, Yhdistynyt kuningaskunta
Ammatti:  näyttelijä, koomikko, kirjailija
Näyttelijä
Aktiivisena:  2006–
Merkittävät roolit:  Miranda (Miranda) Chummy (Hakekaa kätilö)
Palkinnot
 Vuoden 2010 komedianäyttelijä Britanniassa 
Aiheesta muualla
mirandahart.com
IMDb 
Miranda Katharine Hart Dyke (s. 14. joulukuuta 1972 Torquay, Yhdistynyt kuningaskunta) on englantilainen näyttelijä, käsikirjoittaja ja stand-up-koomikko. Suomessa hänet tunnetaan syksyllä 2011 Yle TV1:ssä alkaneesta komediasarjasta Miranda, joka valittiin Britanniassa vuoden 2010 parhaaksi komediasarjaksi. Itse Miranda Hart palkittiin parhaana komedianäyttelijänä. Sarja kertoo romuluisesta, sosiaalisesti ja muutenkin kömpelöstä, kommelluksiin joutuvasta Mirandasta. Hart tunnetaan myös brittidraamasta Hakekaa kätilö.
Elämä

Miranda Katharine Hart Dyke syntyi 14. joulukuuta 1972 Torquayissa, Etelä-Englannissa. Hänen vanhempansa ovat David Hart Dyke ja Diana Margaret Luce. Hänen isänsä taisteli Falklandin sodassa. Mirandalla on pikkusisko Alice (s. 1975). Vaikka Hart syntyi Torquayissa, hän varttui Petersfieldissä, Hampshiressa. Hän opiskeli Downe House Schoolissa, joka on tyttöjen sisäoppilaitos.
Nykyisin Hart asuu Lontoossa.
Ura

Hart opiskeli Bristolissa Länsi-Englannin yliopistossa (University of the West of England, UWE). Hän on koulutukseltaan valtio-opin kandidaatti. Hän suoritti jatkotutkinnon ALRA:ssa (Academy of Live and Recorded Arts) pääaineenaan draama. Perehdyttyään näyttelemiseen Hart teki oman showkiertueen vuonna 2002. Vuonna 2004 hän teki pienen radiokomediasarjan BBC:lle. Sarjan jälkeen Hart ryhtyi näyttelemään eri komediasarjoissa.
Vuonna 2006 Hart esiintyi Nick Frostin kanssa BBC:n komediasarjassa Hyperdrive. Vuonna 2007 samaan aikaan, kun Hart näytteli Hyperdrivessä hän aloitti näyttelemisen niin ikään BBC:n tuottamassa Not Going Out -komediasarjassa. Hän teki myös pieniä rooleja monissa muissa komediasarjoissa (mm. Todella upeeta). Vuonna 2009 Hart teki pienen roolin komediasarjassa Monday Monday.
Vuonna 2008 Hart teki BBC:n kanssa sopimuksen omasta tilannekomediasta. Sarjasta esitettiin pilottijakso Miranda Hart's Joke Shop. Samanniminen ohjelma esitettiin myös radiossa, antaen pohjaa televisiosarjalle. Saman vuoden aikana sarjaa alettiin kuvaamaan. Sarja sai nimekseen Miranda. Sarja kertoo kömpelöstä noin30-vuotiaasta sosiaalisesti kyvyttömästä naisesta nimeltä Miranda. Sarjan ensimmäinen jakso esitettiin tammikuussa 2009. Se sai hyvän vastaanoton kotimaassaan ja Hart palkittiin jo seuraavana vuonna vuoden komedianäyttelijänä Britanniassa.
Vuonna 2012 Hart aloitti näyttelemisen Hakekaa kätilö -brittidraamassa, esittäen Camilla "Chummy" Brownea. Samana vuonna Hart julkaisi esikoiskirjansa Is It Just Me. Vuonna 2013 Miranda -tilannekomediasta esitettiin toistaiseksi viimeinen jakso. Hart perusteli sarjan taukoa kiertueella, jonka hän tekee vuoden 2014 aikana.  Heinäkuussa 2014 Hart sanoi haastattelussa ettei sarja saa enää virallista jatkoa. Joulukuussa 2014 sarjalle julkaistiin joulujakso. Hart julkaisi marraskuussa 2014 toisen teoksensa, The Best of Miranda.
Vuonna 2015 Hart näytteli yhdysvaltalaisessa elokuvassa Spy – vakoojan asussa, joka kuvattiin muun muassa Budapestissa, Unkarissa.
Vuonna 2016 Hart julkaisi kolmannen kirjansa Peggy and Me. Kirjan julkaisu ja teko viivästyi, koska tietokone jossa alkuperäinen kirjan raakaversio oli, varastettiin.
Filmografia

Hyperdrive (2006–2008)
Monday Monday (2009)
Not Going Out (2007–2009)
Miranda (2009–2014)
Hakekaa kätilö (2012–)
Spy – vakoojan asussa (2015)
Kirjallisuutta

Is It Just Me (2012)
The Best of Miranda (2014)
Peggy And Me (2016)
Aiheesta muualla

Miranda Hartin kotisivu
Miranda Hart Internet Movie Databasessa. (englanniksi)
GP2 Italian Grand Prix

|  GP2 Italian Grand Prix |
| --- | --- |

Rata:  Autodromo Nazionale Monza
Sijainti:  Monza, Italia
Ratatyyppi:  Moottorirata
Radan pituus:  5,793 km
Kilpailun pituus:  21 kierrosta,  km
Ensimmäinen tapahtuma:  2005
Viimeisin tapahtuma:  2016
Eniten voittoja
Kuljettajat:    Giorgio Pantano (3) 
Tallit:  Racing Engineering (6)
Viimeisin kilpailu (2016):
Voittaja:   Norman Nato   (Racing Engineering)
Voittoaika:  33.51,821
Toinen:   Pierre Gasly   (Prema Racing)
Kolmas:   Antonio Giovinazzi   (Prema Racing)
Paalupaikka
Kuljettaja:   Pierre Gasly   (Prema Racing)
Paaluaika:  1.31,199
Nopein kierros
Kuljettaja:   Artjom Markelov   (Russian Time)
Kierrosaika:  1.33,727 (kierroksella 5) 
GP2 Italian Grand Prix oli GP2-sarjan osakilpailu, joka ajettiin vuosina 2005–2016 Monzan moottoriradalla Italiassa.
Voittajat

| Kausi | Lähtö | Kuljettaja | Talli | Raportti |
| --- | --- | --- | --- | --- |
| 2005 | 1. lähtö |  Heikki Kovalainen | Arden International | Raportti |
| 2005 | 2. lähtö |  Neel Jani | Racing Engineering | Raportti |
| 2006 | 1. lähtö |  Giorgio Pantano | Petrol Ofisi FMS International | Raportti |
| 2006 | 2. lähtö |  Giorgio Pantano | Petrol Ofisi FMS International | Raportti |
| 2007 | 1. lähtö |  Giorgio Pantano | Campos Grand Prix | Raportti |
| 2007 | 2. lähtö |  Timo Glock | iSport International | Raportti |
| 2008 | 1. lähtö |  Lucas di Grassi | Barwa International Campos Team | Raportti |
| 2008 | 2. lähtö |  Davide Valsecchi | Durango | Raportti |
| 2009 | 1. lähtö |  Giedo van der Garde | iSport International | Raportti |
| 2009 | 2. lähtö |  Luiz Razia | Party Poker Racing.Com SC | Raportti |
| 2010 | 1. lähtö |  Sam Bird | ART Grand Prix | Raportti |
| 2010 | 2. lähtö |  Christian Vietoris | Racing Engineering | Raportti |
| 2011 | 1. lähtö |  Luca Filippi | Scuderia Coloni | Raportti |
| 2011 | 2. lähtö |  Christian Vietoris | Racing Engineering | Raportti |
| 2012 | 1. lähtö |  Luca Filippi | Scuderia Coloni | Raportti |
| 2012 | 2. lähtö |  Davide Valsecchi | DAMS | Raportti |
| 2013 | 1. lähtö |  Fabio Leimer | Racing Engineering | Raportti |
| 2013 | 2. lähtö |  Adrian Quaife-Hobbs | Hilmer Motorsport | Raportti |
| 2014 | 1. lähtö |  Stoffel Vandoorne | ART Grand Prix | Raportti |
| 2014 | 2. lähtö |  Jolyon Palmer | DAMS | Raportti |
| 2015 | 1. lähtö |  Alexander Rossi | Racing Engineering | Raportti |
| 2015 | 2. lähtö |  Mitch Evans | Russian Time | Raportti |
| 2016 | 1. lähtö |  Antonio Giovinazzi | Prema Racing | Raportti |
| 2016 | 2. lähtö |  Norman Nato | Racing Engineering | Raportti |
GP2-luokan Italian Grand Prix’t
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 2000-luku | 2005 | 2006 | 2007 | 2008 | 2009 |  |  |
| 2010-luku | 2010 | 2011 | 2012 | 2013 | 2014 | 2015 | 2016 |
Radat: Autodromo Nazionale Monza (2005–2016)
Minihame

Nainen punaisessa minihameessa.
Minihame on lyhyt hamemalli. Sen helma ylettyy yleensä parikymmentä senttiä polvien yläpuolelle. Se oli muodissa etenkin 1960-luvulla.
Alkuvaiheet

Mary Quant piti Lontoon Kings Roadilla Bazaar-nimistä vaatekauppaa, jossa hän myi suunnittelemiaan vaatteita. 1950-luvun lopulla hän alkoi kokeilla lyhyempiä hameita, mikä päätyi vuonna 1965 minihameeseen, josta tuli yksi vuosikymmenen muodin tärkeimmistä piirteistä.
Quantin keskeisen sijainnin ansiosta minihameesta tuli pelkän katumuodin sijasta maailmanlaajuinen trendi. Sen hyväksyntään vaikutti suuresti Jean Shrimptonin esiintyminen Colin Rolfen suunnittelemassa valkoisessa minihamepituisessa mekossa 30. lokakuuta 1965 vuosittaisen Melbourne Cup -karnevaalin ensimmäisenä päivänä Australiassa, missä vaate aiheutti sensaation. Shrimptonin väitti helman lyhyyden johtuneen lähinnä siitä, että Rolfella oli ollut käytössään liian vähän kangasta. Hän myös esitti, että esiintymistä seurannut polemiikki johtui vähintään yhtä paljon siitä, ettei hän ollut käyttänyt käsineitä ja hattua, joiden katsottiin olevan konservatiivisessa yhteisössä välttämättömät.
Kehitys

Minihameen suosioon vaikutti suuresti myös André Courrèges, joka kehitti sitä omalla tahollaan ja liitti sen Mod-tyyliinsä kevät/kesä-kaudelle 1965. Hänen minihameensa olivat väljempiä ja niitä käytettiin valkoisten korkeavartisten saappaiden kanssa. Esittelemällä minihameen haute couture -maailmalle Courréges antoi sille enemmän uskottavuutta kuin mitä muuten olisi voitu odottaa katumuodilta.
Ylävartalon vaatteita kuten neulepaitoja muunnettiin silloin tällöin minimekoiksi. Sukkahousuista tuli erittäin muodikkaat pitkien sukkien sijasta erityisesti siksi, että lyhyt helma saattoi paljastaa sukan yläreunan. Mary Quant puolusti tällä kehityksellä minihameita: ”Eurooppalaisissa maissa, joissa minihameet kielletään kaduilla ja sanotaan niiden kutsuvan raiskaajia, ei ymmärretä että niiden alla on sukkahousut.”
Suhde seksuaalisuuteen > 1970-luku

1970-luvun puolivälissä muotiteollisuus palasi pidempiin hameisiin, kuten midi- ja maksihameeseen. Journalisti Christopher Booker esitti tälle kaksi syytä: ensinnäkin sen, ettei ”ollut melkein mitään minne mennä (...) minihameet eivät voineet lyhentyä”; ja toiseksi hän oli sitä mieltä, että ”pukeutuneina minihameisiin ja PVC-sadetakkeihin tytöt olivat muuttuneet kertakäyttöisiksi muoviesineiksi”. Helmojen pidentyminen todella sattui yksiin feminismiliikkeen leviämisen myötä. 1960-luvulla minihame oli kuitenkin nähty vapautumisen symbolina, ja sitä käyttivät jotkut naiset, jotka tulivat tunnetuiksi naisasian edistäjinä, kuten Germaine Greer ja seuraavalla vuosikymmenellä Gloria Steinem. Greer kirjoitti vuonna 1969:
Naiset vain tanssivat samalla kun heidän pitkät hameensa kiipesivät ylös ja heidän kureliivinsä haihtuivat, ja heidän nänninsä tunkivat läpi kuin hyasintin kärjet ja heidän vaatteensa kuihtuivat pelkiksi haituviksi ja verhon haamuiksi koristamaan ja ihannoimaan (...).
Minihameet eivät koskaan todella kadonneet, ja esimerkiksi Blondie-yhtyeen Debbie Harry käytti niitä 1970-luvun lopun ”uuden aallon” aikana. Uuden aallon artisti Elvis Costellon kappaleessa ”(I Don’t Want to Go to) Chelsea” (1978) on kohta ”There’s no place here for the mini-skirt waddle”.
Suhde seksuaalisuuteen > 1980- ja 1990-luvut

1980-luvulla minihameet alkoivat tulla taas pinnalle, etenkin ”rah rah” -hameen (lyhyt röyhelöhame) muodossa. Näiden esikuvana olivat naispuolisten cheerleadereiden urheilutapahtumissa käyttämät hameet.
1980-luvun keskivaiheessa pullea ”puffball”-minihame oli lyhyen aikaa suosittu. Sitä käyttivät muiden muassa Walesin prinsessa Diana. Monet naiset liittivät minihameen osaksi työasuaan, ja tapa yleistyi vuosisadan loppua kohden mentäessä. 1990-luvun puolivälissä tehdyt elokuvat ja TV-sarjat, kuten Frendit, Sinkkuelämää ja Ally McBeal osoittavat, kuinka laajalle minihameet olivat taas levinneet. TV-sarjassa Pokka pitää (1990–1995) snobbaileva Hyacinth Bucket tuohtuu useasti sisarensa Rosen lyhyistä hameista.
Suhde seksuaalisuuteen > 2000-luku

Vuosituhannen vaihteessa matalavyötäröiset farkut tulivat naisilla muotiin. Minihame on kehittynyt niin kutsutuksi mikrohameeksi, jonka tarkoitus on pikemminkin kuvata hameen ajatusta kuin toimia vartalon peitteenä. Paljastavuutensa vuoksi mikrohametta käytetään harvoin julkisesti. Minihameita nähdään myös housujen tai legginsien päälle puettuina, jolloin lahkeet peittävät sääret niiltä osin, jotka hame paljastaisi.
Aiheesta muualla

Wikimedia Commonsissa on kuvia tai muita tiedostoja aiheesta .
Quant, Mary: Quant by Quant.  Lontoo:  Cassell, 1996.
1960s Fashion Feature, including biographies, interviews, clothing and resources Victoria and Albert Museum. Arkistoitu 9.5.2008. Viitattu 24.3.2009.
Showcasing various type of mini skirts such as belted miniskirt, etc Sexy Mini Skirt Store. Arkistoitu 7.8.2018. Viitattu 24.3.2009.
Ulla Tuovinen: Minimuoti moraaliarvioinnin kohteena (Arkistoitu – Internet Archive). Kasvatus & aika 2/2009.
Punainen samettiminimekko noin vuodelta 1965.
Minimekkoja häissä Kaakkois-Englannissa noin vuonna 1972.
Furtei

| Furtei (Futèi) |
| --- | --- |
 vaakuna
 Sijainti Etelä-Sardinian maakunnassa
 Furtei
 Koordinaatit: 39.562°0′0″N, 8.947°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  26,11 km²
Korkeus:  90 m
Väkiluku:  1 629
Aikavyöhyke:  UTC+1
 – Kesäaika:  UTC+2
Postinumero:  09040
Suuntanumero(t):    070
Rekisterikilpi:  SU
 
 http://www.comune.furtei.ca.it 
Infobox OKVirheellinen NIMI-arvo: 
Furtei (sardiksi Futèi) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 629 asukasta (vuonna 2016) ja sen pinta-ala on 26,11 neliökilometriä. Se sijaitsee 90 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Furtei Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa